作者:孟郊
標題:堯歌
內容:爾室何不安，爾孝無與齊。一言應對姑，一度為出妻。往轍才晚鐘，還轍及晨雞。往還跡徒新，很戾竟獨迷。娥女無禮數，汙家如糞泥。父母吞聲哭，禽鳥亦為啼。如何天與惡，不得和鳴棲。山色挽心肝，將歸盡日看。村肩籃輿子，野坐白髮官。鶯弄方短短，花明碎攢攢。琉璃堆可掬，琴瑟饒多歡。翠韻仙窈窕，嵐漪出無端。養館洞庭秋，響答虛吹彈。